**Приети сигнали по „Зеления телефон” и електронна поща в РИОСВ - Враца за**

**ЮНИ 2018 година**

|  |  |  |  |  |  |
| --- | --- | --- | --- | --- | --- |
| **№** | **Дата** | **Постъпил сигнал** | **Сигнал** | **Отговорна институция** | **Предприети действия** |
| 1. | 01.06.2018г. | Сигнал постъпил на „дежурен телефон“ в РИОСВ - Враца | Сигнал постъпил на „дежурен телефон“ в РИОСВ – Враца относно изсичане на 2 бр. дървета в центъра на гр. Враца | Община Враца | Сигналът е препратен до Община Враца за предприемане на действия по компетентност. |
| 2. | 03.06.2018г. | Сигнал постъпил на „дежурен телефон“ в РИОСВ - Враца от тел. 112 | Сигнал постъпил на „дежурен телефон“ РИОСВ – Враца от тел. 112, относно нерегламентирано изхвърляне на отпадъчна течност от цистерна в местност „Згориградски ферми“, землище гр. Враца | РИОСВ-Враца | Извършена е незабавна проверка на място при която е констатирано, че на отбивка от земен път, вдясно от пътя Враца-Криводол на пустеещи земи има локални следи (около 2 м2) от изхвърлена отпадъчна течност (талог, тиня), без характерна миризма. На място не е установен нарушителя.  Потърсено е съдействие от ОД на МВР-Враца за установяване собствеността на цистерната с която е извършено нарушението, по описание на сигналоподателя. |
| 3. | 07.06.2018г | Сигнал, постъпил на „зелен телефон“ на РИОСВ – Враца от тел. 112 | Сигнал, постъпил на „зелен телефон“ на РИОСВ – Враца относно нерегламентирано депонирани отпадъци до бивше СБА в гр. Оряхово | Община Оряхово | Сигналът е препратен до Община Оряхово за предприемане на действия по компетентност. |
| 4. | 07.06.2018г | Сигнал, постъпил на „зелен телефон“ на РИОСВ – Враца от тел. 112 | Сигнал, постъпил на „зелен телефон“ на РИОСВ – Враца относно неприятна миризма от течност на ул. „Ген. Леонов“ №91, гр. Враца до междублоковото пространство | Община Враца | Извършена е проверка на място съвместно с общинска администрация Враца. При проверката е констатирано, че в междублоковото пространство на горепосочения адрес се е образувала вдлъбнатина, пълна с течност излъчваща силна неприятна миризма. Поради необходимост от съдействие на други институции по време на проверката не е установен източника на замърсяването.  Като компетентен орган по прилагане разпоредбите на ЗУТ общинска администрация е предприела необходимите последващи действия и е установила, че източникът на замърсяването е стара яма. Предприети са действия и проблемът е отстранен. |
| 5. | 12.06.2018г | Сигнал постъпил на „едно гише“ в РИОСВ-Враца | Сигнал постъпил на „едно гише“ в РИОСВ-Враца относно замърсяване на река Лева (бял цвят е и наличие на утайки) над с. Згориград | РИОСВ-Враца | Извършен е обход и оглед на реката и речното корито в участъка от с. Згориград до района на бивше хвостохранилище и вливане на ляв приток, идващ от извор „Дудил“ (рудник „Плакалница).  По време на огледа е констатирано, че река Лева идваща от извор „Медна“ и водопад Боров камък и левият приток на реката, идващ от извор „Дудил“ са видимо бистри и без видими следи от замърсяване.  От Регионалната лаборатория във Враца към Изпълнителна агенция по околна среда са взети водни проби за анализ от река Лева при моста над с. Згориград, от ляв приток на река Лева и от реката след вливане на притока.  Лабораторните анализи на водните проби показват, че няма наличие на замърсяване с тежки метали. Всички измерени показатели са характерни за водния обект за сезона. |
| 6. | 14.06.2018г | Сигнал, постъпил на „зелен телефон“ на РИОСВ – Враца | Сигнал, постъпил на „зелен телефон“ на РИОСВ – Враца относно ударено от гръм щъркелово гнездо в с. Върбица, общ. Враца | Кметство с. Върбица | Сигналът е препратен за съдействие и предоставяне на информация до кмета на с. Върбица, общ. Враца |
| 7. | 18.06.2018г | Сигнал, постъпил на „зелен телефон“ на РИОСВ – Враца | Сигнал, постъпил на „зелен телефон“ на РИОСВ – Враца, относно образувано нерегламентирано сметище в района на „Железния мост“ на главен път Е-79 Враца-Монтана | Община Враца | Извършена е проверка на място съвместно с представители на общинска администрация Враца, при която е констатирано:  От ляво на пътна отбивка (земен път) на главен път Е-79 Враца-Монтана в района на „Железния мост“има депонирани смесени битови отпадъци и негодни за употреба авточасти и гуми, както и строителни отпадъци. При проверката не е установена собствеността на имота.  Дадено е предписание на община Враца за предприемана на действия по установяване на собствеността на имота и почистване на замърсените терени.  От страна на РИОСВ-Враца ще бъде осъществен последващ контрол относно изпълнението на даденото предписание. |
| 8. | 23.06.2018г | Сигнал постъпил на „дежурен телефон“ в РИОСВ - Враца | Сигнал постъпил на „дежурен телефон“ в РИОСВ – Враца относно намерени млади екземпляра от раздел совоподобни | РИОСВ-Враца | При извършената проверка е констатирано, че в тръбите на аспирационна система в жилището на сигналоподателя са спасени два млади екземпляра от вида чухал. Птиците са във видимо добро здравословно състояние. Малките чухалчета са прибрани от експерти на РИОСВ-Враца и изпратени във ветеринарна клиника „Добро хрумване“ - София за установяване на здравословното им състояние и доотглеждане.  Чухалът е защитен вид, включен в Приложение 3 на закона за биологичното разнообразие. |
| 9. | 27.06.2018г | Сигнал постъпил на „дежурен телефон“ в РИОСВ - Враца | Сигнал постъпил на „дежурен телефон“ в РИОСВ – Враца относно изкупуване на охлюви в с. Рогозен без подадено уведомление в РИОСВ-Враца | РИОСВ-Враца | При извършената проверка на място е констатирано, че в двора на частен имот в с. Рогозен са налични черни охлюви, съхранени в чували, както и кантар за претегляне на изкупените количества. За извършване на дейността няма подадено уведомление в РИОСВ-Враца.  За констатираното нарушение на физическото лице е съставен акт за установено административно нарушение. |
| 10. | 28.06.2018г | Сигнал, постъпил на „зелен телефон“ на РИОСВ – Враца | Сигнал, постъпил на „зелен телефон“ на РИОСВ – Враца относно изкупуване на охлюви в с. Михайлово без подадено уведомление в РИОСВ-Враца | РИОСВ-Враца | При извършената проверка на място е констатирано, че в двора на частен имот в с. Михайлово се съхраняват охлюви в чували. За извършване на дейността няма подадено уведомление в РИОСВ-Враца.  За констатираното нарушение на физическото лице е съставен акт за установено административно нарушение. |
| 11. | 28.06.2018г. | Сигнал, постъпил на „зелен телефон“ на РИОСВ – Враца | Сигнал, постъпил на „зелен телефон“ на РИОСВ – Враца относно намерена птица в безпомощно състояние в района на хипермаркет Била, гр. Враца. | РИОСВ-Враца | При проверката е констатирано, че се касае за чайка, която е в безпомощно състояние, но без видими следи от нараняване.  Птицата е прибрана от експерти на РИОСВ-Враца и изпратена във ветеринарна клиника „Добро хрумване“ - София за установяване на здравословното й състояние и лечение. |
| 12. | 29.06.2018г | Сигнал, постъпил на „зелен телефон“ на РИОСВ – Враца | Сигнал, постъпил на „зелен телефон“ на РИОСВ – Враца относно намерен млад екземпляр от вида Черношипа ветрушка. | РИОСВ-Враца | Извършена е незабавна проверка, при която е констатирано, че е намерен млад екземпляр от семейство Соколови в двора на циментовия завод „Холсим (България)“ в с. Бели извор, община Враца.  На място е установено, че птицата от вида Черношипа ветрушка (керкенез) е без следи от видими наранявания, но със съмнения за счупено крило. Птицата незабавно е транспортирана за установяване здравословното й състояние и лечение във ветеринарна клиника „Добро хрумване“ в София. |